**10. A MAGÁNHANGZÓK ÉS MÁSSALHANGZÓK RENDSZERE, A HANGTÖRVÉNYEK ÉS HELYESÍRÁSUK**

**1. magánhangzók**  
Nyelvünkben **14 magánhangzó** van (ha a hosszú és rövid párokat nem számoljuk, akkor csak 9).

Képzésükkor a kiáramló levegő megrezegteti a zárállásban levő hangszalagokat, és a levegő más akadályba nem ütközve távozik. A magánhangzók képzésében nagy szerepe van a nyelv és az ajak mozgásának.

**A) A nyelv víszintes mozgása szerint** beszélhetünk az **elöl képzett, mag**as (palatális - e, é, i, í, ö, ő, ü, ű) és **a hátul képzett, mély** (veláris - a, á, o, ó, u. ú) hangokról.

**b) A nyelv függőleges mozgása sz**erint elkülöníthetünk **felső, középső, alsó és legalsó nyelvál**lású magánhangzókat. (felső: ü, ű, i, í, u, ú... középső: ö, ő, o, ó, é... alsó: a, e... legalsó: á)

c) Az **ajak működése szerint: ajakkerekítéses (labiális: o, ó, ö, ő, ü, ű, u, ú, a), illetve ajakréses (illabiális - e, é, á, i, í)**.

d) A képzésben fontos szerepe van az **időtartamnak** is. Így lehet **hosszú és rövid** egy magánhangzó.

**Magánhangzótörvények:**  
a) A magyar nyelv jellegzetes hangépítési sajátossága a **hangrendi harmónia**. Ez a magánhangzók típusát szabályozza szavakban. Így szavaink egy része **csak magas** (erdő), **csak mély** (szurkálódás) vagy **ún. vegyes hangrendű** (disznó).

A vegyes hangrendű szavakban a mély és a magas hangok közül az i, í, e, é hangok fordulnak elő.

b) A két- ill. háromalakú toldalékok hangrendben és ajakképzés szerint is illeszkednek a szótőhöz. Ez **az illeszkedési törvény. (pl. emel*kedik*, öltöz*ködik*, mosa*kodik*)**  
c) Ha a szavakban 2 magánhangzó kerül egymás mellé, gyakran egy ejtéskönnyítő j hangot toldunk be, ezt a jelenséget **hiátustörvénynek** nevezzük (pl. dió - kiejtve: dijó)

**2. mássalhangzók**  
a) A mássalhangzók a **hangszalagok állás**ától függően lehetnek **zöngések, vagy zöngétlenek**.

b) Amikor a mássalhangzókat képezünk a levegő a szájüreg valamelyik részén akadályba ütközik, kivétel a h hang. Akadályt képezhetnek **az ajkak, a fogak, a szájpadlás, és a nyelv.**

c) A mássalhangzók **képzésének módja szerint** elkülöníthetünk **zár-, orr-, rés-, zár-rés és pergő** hangokat.

d) A mássalhangzók is lehetnek **rövidek vagy hossz**úak.

A beszédben az egymás mellett levő mássalhangzók hatnak egymásra, módosítják az eredeti hangsort. A **mássalhangzók egymásra hatásában az alábbi törvényszerűségek figyelhetőek meg:**

**a)**ˇ **Zöngésség szerinti részleges hasonulás (zöngésség tekintetében térnek el egymástól a mássalhangzók - pl. ezt - kiejtve: eszt)**

**b)ˇ A képzés helye szerinti részleges hasonulás (nb, np hangkapcsolat - pl. különben, azonban, színpad stb.)**

**c)ˇ Írásban jelöletlen teljes hasonulás (egyik csak a kiejtésben lesz olyan, mint a másik - nem írjuk le - pl. anyja - kiejtve: annya)**

**d)ˇ Írásban jelölt teljes hasonulás (egyik teljesen olyan lesz, mint a másik - le is írjuk - pl. baráttal).**

**e)ˇ Összeolvadás (két hang egy harmadik hanggá olvad össze - pl. barátság - kiejtve: baráccság)**

**f)ˇ Mássalhangzó-rövidülés (kettőzött mássalhangzót rövidebben ejtünk, mert még egy msh. áll mellette - pl. jobbra →'jobra')**

**g)ˇ Mássalhangzó-kiesés (három különböző msh. áll egymás mellett - a középsőt alig, vagy sehogy sem ejtjük - pl. mindnyájan - kiejtve: minnyájan)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Read more: <http://www.tetelbank.hupont.hu/4/nyelvtan1#ixzz3unJxqSVz>